***Веће Департмана за последипломске студије***

На 19. седници Већа департмана за последипломске студије Факултета за примењену екологију „Футура“, одржаној 07. априла 2016. године, формирана је Комисија за оцену, писање Извештаја и одбрану израђеног мастер рада кандидата **Сање Милојевић**, дипломираног аналитичара заштите животне средине, под насловом„ПРОЦЕНА УТИЦАЈА РЕЗУЛТАТА РАЗВОЈНИХ ПРОЈЕКАТА У РЕГИОНУ БЕГЕЈА НА ЛОКАЛНИ ОДРЖИВИ РАЗВОЈ“, у саставу: др Мирјана Бартула, ментор, доцент Факултета за примењену екологију „Футура“, др Гордана Дражић, редовни професор Факултета за примењену екологију „Футура“, др Златко Драгосављевић, доцент Факултета за примењену екологију „Футура“, Универзитета „Сингидунум“ у Београду. Комисија, након читања , подноси Већу следећи

***И З В Е Ш Т А Ј***

**САДРЖАЈ МАСТЕР РАДА**

Мастер рад кандидаткиње **Сање Милојевић** садржи 75 страна куцаног текста, организованих у 7 целина: увод, предмет рада, циљеви и задаци рада, методе рада, резлтати, закључна разматрања и литература. Мастер рад садржи 10 слика и 9 табела.

**АНАЛИЗА МАСТЕР РАДА**

У **Уводу** кандидаткиња објашњава концепт одрживог развоја, даје преглед историјског развоја овог концепта, и посебно истиче значај заштићених природних подручја за локални одрживи развој.

У поглављу **Предмет истраживања** кандидаткиња нас на сажет начин упознаје са локалним одрживим развојем и три развојна пројекта реализована у региону Бегеја:

1) Рестаурција пловног пута - пројекат за решавање актуелних еколошких проблема Бегеја, пре свега санацијом муља и другим хидротехничким радовима.

2) Ублажавање ризика од поплава - пројекат за ублажавања ризика од поплава и управљање поплавама уређењем подручја плавне зоне у Парк природе Бегеј.

3) Развој риболова - порибљавање Бегеја аутохтоним рибљим врстама и риболов и риболовни туризам на подручју Бегеја код Перлеза.

**Циљ истраживања,** који је постављен као основно полазиште радаје процена утицаја резултата горе наведених пројеката на локални одрживи развој у региону Бегеја. Осим тога, циљ рада је и да допринесе успостављању модела за планирање и имплементацију сличних пројеката за проактивно унапређење локалног одрживог развоја, кроз утврђивање релевантних критеријума и индикатора.

Изабране **методе рада** су адекватне и на најефикаснији начин доприносе остварењу постављеног циља. Процена утицаја је разматрана у контексту развојних пројеката кроз три студије случаја на 3 различите локације - карактеристике сваке студије зависиле су од специфичних друштвених, просторних, еколошких и економских услова тог подручја: једна је обухватила подручје од Клека (преводнице) до границе Србија - Румунија, друга општину Житиште и трећа подручје Перлеза.

Методологија је обухватила идентификацију релевантних и мерљивих индикатора из групе еколошких, социјалних и економских, који су подржани доследним подацима за дати локалитет и пројекат.

Поглавље **Резултати истраживања** је комплесно и састоји се од 7 потпоглавља. Употпоглављу **Опис истраживаног подручја**, дат је кратак опис региона Бегеја и конкретних локалитета на које се истраживање односи. **Опис пројеката** обухвата детаљан опис позадине сва три пројекта чији су утицаји анализирани, опис примарних и секундарних циљева, опис локалитета, активности, као и остварених резултата.

У потпоглављима **Анализа резултата пројекта - Рестаурација пловног пута Бегеј, Ублажавање ризика од поплава и Развој риболова** обрађени **су** еколошки, друштвени и економски утицаји ових пројекта у региону Бегеја. За сваки пројекат је дат преглед научених лекција и препорука.

На основуове анализе предлажени су критеријуми и индикатори за процену ефикасности утицаја развојних пројеката на локлани одрживи развој, који могу бити од користи за доносиоце одлука приликом стратешког планирања у овом, али и другим регионима.

У **Закључку** сусумирани кључни утицаји, научене лекције, и препоруке за акције које би требало да предузму доносиоци одлука, инвеститори, менаџери и друге заинтересоване стране, како би се оснажила локална одрживост у региону Бегеја.

**З А К Љ У Ч А К**

**На основу презентованог садржаја мастер рада може се констатовати да је кандидат одабрао проблем истраживања који је веома актуелан, уз помоћ адекватних метода извршио истраживање и донео одговарајуће закључке. Посебан допринос овог мастер рада је тај што су дати критеријуми и индикатори за процену утицаја резултата** **развојних пројекте на локални одрживи развој у региону Бегеја који су применљиви и у другим регионима.**

**На основу изнетог, Комисија предлаже Већу Департмана за последипломске студије Факултета за примењену екологију „Футура“, Универзитета „Сингидунум“ у Београду, да се мастер рад кандидаткиње Сање Милојевић**, дипломираног аналитичара заштите животне средине, под насловом„**ПРОЦЕНА УТИЦАЈА РЕЗУЛТАТА РАЗВОЈНИХ ПРОЈЕКАТА У РЕГИОНУ БЕГЕЈА НА ЛОКАЛНИ ОДРЖИВИ РАЗВОЈ“, УСВОЈИ и кандидаткињи ОДОБРИ ЈАВНА ОДБРАНА.**

У Београду, 25. новембра 2016. године

 **К О М И С И Ј А :**

1. **Доц. др Мирјана Бартула, ментор,**Факултет за примењену екологију

„Футура“, Универзитет

 „Сингидунум“, Београд

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **2. Проф . др Гордана Дражић,**

Факултет за примењену екологију„Футура“, Универзитет

 „Сингидунум“, Београд

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **3. Доц. др Златко Драгосављевић,**

Факултет за примењену екологију„Футура“, Универзитет

 „Сингидунум“, Београд **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**